b"\n_START_ARTICLE_\nFot\xc3\xb2fon\n_START_PARAGRAPH_\nEl fot\xc3\xb2fon va ser un dispositiu creat per l'inventor i cient\xc3\xadfic Alexander Graham Bell amb l'ajut de Charles Sumner Tainter, que feia possible que el s\xc3\xb3 es transmet\xc3\xa9s a trav\xc3\xa9s d'una emissi\xc3\xb3 lluminosa.\n_START_SECTION_\nFuncionament\n_START_PARAGRAPH_\nEl fot\xc3\xb2fon utilitzava cel\xc2\xb7les sensibles a la llum elaborades amb seleni, element qu\xc3\xadmic amb que t\xc3\xa9 entre d'altres propietats resist\xc3\xa8ncia el\xc3\xa8ctrica variable i inversa quan hi incidim llum. El principi b\xc3\xa0sic del dispositiu consistia en fer una emissi\xc3\xb3 de llum adequada directament al receptor, que era la part on es connectava el tel\xc3\xa8fon. La modulaci\xc3\xb3 es feia mitjan\xc3\xa7ant un miralla vibratori o un disc rotatori que de manera peri\xc3\xb2dica tallava el raig de llum. La resist\xc3\xa8ncia el\xc3\xa8ctrica del seleni (material utilitzat al receptor) variava inversament a la il\xc2\xb7luminaci\xc3\xb3; \xc3\xa9s a dir: la resist\xc3\xa8ncia augmentava com m\xc3\xa9s foscor, i disminu\xc3\xafa com m\xc3\xa9s llum obtingues el receptor. _NEWLINE_El fot\xc3\xb2fon va ser similar al tel\xc3\xa8fon, l'\xc3\xbanica diferencia evident va ser que aquest va utilitzar la llum com a mitj\xc3\xa0 per a fer l'intercanvi d'informaci\xc3\xb3, i el tel\xc3\xa8fon va confiar en l'electricitat. _NEWLINE_El fot\xc3\xb2fon va ser patentat el 18 de desembre del 1880, per\xc3\xb2 donada la pobre comunicaci\xc3\xb3 que va tenir el dispositiu, Bell no continu\xc3\xa0 amb l'investigaci\xc3\xb3 d'aquest. Tot i aix\xc3\xb2 es considera que la invenci\xc3\xb3 del fot\xc3\xb2fon va ser la base per al posterior desenvolupament de la fibra \xc3\xb2ptica i del laser."